label_title: Den store krig med Den Tyske Orden
label_desc: Den store krig med Den Tyske Orden (), ofte blot kaldet Den store krig, var en krig, der fandt sted i årene 1409 til 1411 mellem Den Tyske Orden på den ene side og de allierede Kongeriget Polen og Storhertugdømmet Litauen på den anden. Krigen begyndte efter lokale samogitiske oprør inspirerede Den Tyske Orden til at invadere Polen i august 1409. Da ingen af siderne var parate til en regulær krig lykkedes det Wenzel 4. af Luxemburg at forhandle en 9-måneders våbenhvile på plads.